കരുതലിന്റെ വിജയാരവം വിഎച്ച്എസ്ഇ: 80.36 ശതമാനം തിരുവനന്തപുരം എസ്എസ്എല്സി, പ്ലസ് ടു പരീക്ഷകളില് മോഡറേഷന് ഇല്ലാതെ വിദ്യാര്ഥികള് മികച്ച വിജയം കൈവരിച്ചതോടെ കരുതലിന്റെ വിജയാരവം വീണ്ടും ഉയരുന്നു. ജാഗ്രതയോടെ നേരിട്ടാല് ഏതു പ്രതിസന്ധിയെയും അതിജീവിക്കാമെന്ന സന്ദേശമാണ് എസ്എസ്എല്സിക്കു പിന്നാലെ രണ്ടാംവര്ഷ ഹയര് സെക്കന്ഡറി പരീക്ഷാ നടത്തിപ്പിലെ പൊന്വിജയം സമ്മാനിക്കുന്നത്. സിബിഎസ്ഇ, ഐസിഎസ്ഇ ബോര്ഡുകള് 10ഉം 12ഉം ക്ലാസുകളിലെ പരീക്ഷാ റദ്ദാക്കി ഫലം പ്രഖ്യാപിക്കുമ്ബോഴാണ് മുഴുവന് വിദ്യാര്ഥികളെയും സാമൂഹ്യ അകലം ഉറപ്പാക്കി ഹാളിലെത്തിച്ച് പരീക്ഷാ നടത്തിപ്പില് നൂറില് നൂറും നേടി കേരളം മുന്നില്നില്ക്കുന്നത്. രോഗം ബാധിച്ച കുടുംബങ്ങളില്നിന്നുള്ളവരെ പ്രത്യേക സൗകര്യമേര്പ്പെടുത്തി പരീക്ഷയെഴുതിച്ചു. പരീക്ഷാ നടത്തിപ്പിന്റെ പേരില് സര്ക്കാരിനെ അധിക്ഷേപിച്ച് നിയമവ്യവഹാരത്തിനു പുറപ്പെട്ടവര്ക്കുള്ള മറുപടിയാണ് ഈ വിജയം. 10 വര്ഷത്തിനുള്ളില് വിജയശതമാനത്തിലെ വര്ധന 13 ശതമാനത്തിലേറെയാണ്. 2 സ്കൂളില് ആരും ജയിച്ചില്ല ഏഴിടത്ത് വിജയം 30 ശതമാനത്തില് താഴെ പ്ലസ് ടു പരീക്ഷയില് ആരും ജയിക്കാത്ത രണ്ട് സ്കൂള്. 30 ശതമാനത്തില് താഴെ വിജയം നേടിയ ഏഴ് സ്കൂളുണ്ട്. വെള്ളനാട് ശ്രീ സത്യസായി ഇംഗ്ലീഷ് മീഡിയം സ്കൂളില് പരീക്ഷയെഴുതിയ ഏഴു പേരില് ആരും ജയിച്ചില്ല. മൂവാറ്റുപുഴ രണ്ടാര്ക്കര എച്ച്എം ട്രസ്റ്റ് എച്ച്എസ്എസില് ആകെയുള്ള രണ്ടു കുട്ടികളും ഉപരിപഠനയോഗ്യത നേടിയില്ല. കോഴിക്കോട് പെരുമണ്ണ സ്വാമി ഭൂതാനന്ദ എച്ച്എസ്എസ്, ഇടുക്കി വാഗവറായ് എച്ച്എസ്എസ്, പാലക്കാട് പുത്തൂര് ട്രൈബല് എച്ച്എസ്എസ്, തിരുവനന്തപുരം ചാല ഗവ. ബോയ്സ് എച്ച്എസ്എസ്, അടുക്കം ഗവ. എച്ച്എസ്എസ്, മലപ്പുറം മാറഞ്ചേരി അസ്ഹര് ഇംഗ്ലീഷ് മീഡിയം എച്ച്എസ്എസ്, കണ്ണൂര് ആറളം ഗവ. എച്ച്എസ്എസ് എന്നിവിടങ്ങളില് 30 ശതമാനത്തില് താഴെയാണ് വിജയം. വിഎച്ച്എസ്ഇ: 80.36 ശതമാനം വൊക്കേഷണല് ഹയര് സെക്കന്ഡറി പരീക്ഷയില് 80.36 ശതമാനം പേര് ഉപരിപഠന യോഗ്യത നേടി. കഴിഞ്ഞവര്ഷം 76.06 ശതമാനമായിരുന്നു. 20346 പേര് പരീക്ഷയെഴുതിയതില് 16351 പേര് വിജയിച്ചു. കൂടിയ വിജയശതമാനം വയനാട് ജില്ല87.50 ശതമാനം. കുറവ് പത്തനംതിട്ട67.99 ശതമാനം. 88.11 ശതമാനം പെണ്കുട്ടികളും 74.49 ശതമാനം ആണ്കുട്ടികളും വിജയിച്ചു. 239 വിദ്യാര്ഥികള് എല്ലാ വിഷയത്തിനും എ പ്ലസ് നേടി.10 സര്ക്കാര് വിദ്യാലയവും അഞ്ച് എയ്ഡഡ് വിദ്യാലയവും സമ്ബൂര്ണവിജയം നേടി. സംസ്ഥാനത്തെ നാല് ബധിര മൂക സ്കൂളില് എല്ലാം 100 ശതമാനം വിജയം നേടി.വൊക്കേഷണല് ഹയര്സെക്കന്ഡറി സേ പരീക്ഷയിലെ പ്രായോഗിക പരീക്ഷകള് ആഗസ്ത് ആറിന് ആരംഭിച്ച് 18 ന് പൂര്ത്തിയാക്കും.